Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Томислав Цветковски со службена легитимација број 28-0004 и Снежана Михајловска со службена легитимација број 28-0008, изврши редовен инспекциски надзор над субјектот на инспекциски надзор ЈУ Меѓуопштински Центар за социјална работа Тетово со седиште на ул.121 бр.2, Тетово, застапуван од ВД Директорот Марија Исаевска Ристовска и со Записник ИП1 број 16-361 од 04.08.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/21, 99/22, 236/22, 65/23), го донесе следното

**Р Е Ш Е Н И Е**

Се наредува на Марија Исаевска Ристовска, ВД Директор на ЈУ Меѓуопштински Центар за социјална работа Тетово (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

Центарот, по поднесено барање за користење на услугата помош и нега во домот, да бара од барателот да достави медицинска документација, односно отпусно писмо со специјалистички извештај или наод и мислење за видот и степенот на попреченоста за барателот и неговиот брачен другар, родителите, децата и други роднини со кои живее во заедничко домакинство, согласно член 75 од Законот за социјалната заштита и член 16 став 1 алинеја 3 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот.

**Рокот за извршување на изречената инспекциска мерка изнесува 90 дена од приемот на решението.**

2. Центарот, во постапката за остварување на услугата помош и нега во домот, да одлучува по барањето врз основа на пополнет инструмент ,,Индекс Кац за независност во остварување на активностите од секојдневниот живот,, за проценка на степенот на намаленост на функционалниот капацитет за остварување на основните активности и врз основа на дадено мислење од матичниот лекар за потребата од помош и нега при остварување на основните активности во домот, согласно член 75 од Законот за социјалната заштита и член 10 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот.

**Рокот за извршување на изречената инспекциска мерка изнесува 90 дена од приемот на решението.**

3. Центарот, односно стручниот работник, во постапката за остварување на услугата помош и нега во домот, по добиеното мислење од матичниот лекар за потребата од помош и нега во домот, при непосредниот увид во домот на лицето за утврдување на потребата, да го пополнува инструментот ,,скала Лотон-Броди за инструментални активности од секојдневниот живот,, за степенот на намаленост на функционалниот капацитет за остварување на инструменталните активности, согласно член 75 од Законот за социјалната заштита и член 11 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот.

**Рокот за извршување на изречената инспекциска мерка изнесува 90 дена од приемот на решението.**

4. Центарот, во постапката за остварување на услугата помош и нега во домот да изготвува план за индивидуална работа со корисникот, во кој ќе ги определи целите што се планира да се постигнат и мерките и активностите што се превземаат за помош на корисникот, носителите на мерките и времето за нивно спроведување, согласно член 275 од Законот за социјалната заштита.

**Рокот за извршување на изречената инспекциска мерка изнесува 90 дена од приемот на решението.**

5. Центарот во постапката за остварување на услугата помош и нега во домот, во записникот од извршен непосреден увид во домот на корисникот правилно и целосно да ја утврдува фактичката состојба, од аспект на здравствената состојба на корисникот и од аспект дали корисникот живее сам или со брачен другар, родители или децата и/или други роднини со кои живее во заедничко домакинство, согласно 274 став 2 од Законот за социјалната заштита.

**Рокот за извршување на изречената инспекциска мерка изнесува 90 дена од приемот на решението.**

6. Центарот, односно стручниот работник, при непосредниот увид во домот на корисникот за проверка на доставеното мислење од матичниот лекар изготвено врз основа на извршената проценка на степенот на намаленост на функционалниот капацитет за остварување на основните активности (Индекс КАЦ), во случај на несогласување меѓу проценката на матичниот лекар и проценката на стручниот работник, да бара второ мислење за потребата од помош и нега во домот на лицето за остварување на основните активности од друг лекар или стручна комисија за давање наод, оцена и мислење за потребата од помош и нега од друго лице, согласно член 75 од Законот за социјалната заштита и член 11 став 4 и 5 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот.

**Рокот за извршување на изречената инспекциска мерка изнесува 90 дена од приемот на решението.**

7. Центарот, односно стручниот работник да ги евидентира активностите преку кои се обезбедува услугата помош и нега во домот, во Листа на активности, согласно член 75 од Законот за социјалната заштита и член 18 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот.

**Рокот за извршување на изречената инспекциска мерка изнесува 90 дена од приемот на решението.**

8. Центарот, по службена должност да изврши преиспитување на предметите на корисниците на услугата помош и нега во домот, односно да го преиспита постоењето на фактите и условите за стекнување и користење на услугата, да ја обезбеди потребната документација и да преземе дејствија за целосно и правилно утврдување на фактичката состојба, да изготви службена документација, по што ќе донесе законито решение, согласно член 273 од Законот за социјалната заштита.

**Рокот за извршување на изречената инспекциска мерка изнесува 90 дена од приемот на решението.**

9. Центарот, во диспозитивот на решението за остварување на услугата помош и нега во домот, да определува дека услугата се обезбедува од страна на здружение кое поседува дозвола за давање услуги на помош и нега во домот, согласно член 263 од Законот за социјалната заштита и член 17 став 1 алинеја 3 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот.

**Рокот за извршување на изречената инспекциска мерка изнесува 90 дена од приемот на решението.**

10. Центарот, во постапката за остварување и користење на услугата помош и нега во домот, да донесува решение по поднесено барање од лицето на кое треба да му се обазбеди услугата, согласно член 262 од Законот за социјалната заштита и член 15 и 16 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот.

**Рокот за извршување на изречената инспекциска мерка изнесува 90 дена од приемот на решението.**

11. Центарот, во постапката за остварување и користење на услугата помош и нега во домот, да го зема предвид мислењето на корисникот во изборот на овластениот давател на услугата, согласно член 75 од Законот за социјалната заштита и член 17 став 2 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот.

**Рокот за извршување на изречената инспекциска мерка изнесува 90 дена од приемот на решението.**

12. Центарот да ги преиспита донесените решенија за користење на услугата помош и нега во домот и тоа решение број 1601-96 за лицето Џ.А. и решение број 1601-122 за лицето Ј. А., со кои ја обезбедил услугата во траење од 40 часа за вршење на инструменталните активности за секое лице поединечно, правилно и целосно да ја утврди фактичката состојба, притоа да го земе предвид фактот дека наведените лица се брачни другари и фактот дека доколку во домаќинството живеат две или повеќе лица заедно, помошта во вршење на инструментални активности за сите лица се обезбедува во вкупно траење до 40 часови месечно, по што ќе донесе соодветно решение со кое ќе го замени решението донесено спротивно на законот, согласно член 75 од Законот за социјалната заштита и член 3 став 3 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот.

**Рокот за извршување на изречената инспекциска мерка изнесува 90 дена од приемот на решението.**

13. Раководното лице на установата или друго овластено лице во установата е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

14. Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Томислав Цветковски со службена легитимација број 28-0004 и Снежана Михајловска со службена легитимација број 28-0008, изврши редовен инспекциски надзор над субјектот на инспекциски надзор ЈУ Меѓуопштински Центар за социјална работа Тетово, застапувано од ВД Директорот Марија Исаевска Ристовска и состави Записник бр.16-361 од 04.08.2023 година, во кој се констатирани недостатоци и неправилности во постапката за во постапката за обезбедување на услугата помош и нега во домот.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-361 од 04.08.2023 година.

Инспектори за социјална заштита

**Томислав Цветковски**

**Снежана Михајловска**